Diari Oficial de la Generalitat Valenciana


Sumari del DOGV 5788, del 19-06-2008 (2008/7618)

RESOLUCIÓ de 12 de juny de 2008, de la Direcció General d'Ordenació i Centres Docents, per la que s'establix el document d'eleccció de les opcions per a impartir la matèria Educació per a la ciutadania i els drets humans.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7618


Data del document
:   12-06-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * educació cívica
    * legislació escolar
    * ensenyament secundari
    * ensenyament públic
    * ensenyament obligatori
    * drets humans
    * mètode pedagògic
    * ensenyament privat

RESOLUCIÓ de 12 de juny de 2008, de la Direcció General d'Ordenació i Centres Docents, per la que s'establix el document d'eleccció de les opcions per a impartir la matèria Educació per a la ciutadania i els drets humans. [2008/7618]  
L'Orde de 10 de juny de 2008, de la conselleria d'Educació, establix les formes d'organització pedagògica per a impartir la matèria Educació per a la ciutadania i els drets humans en Educació Secundària Obligatòria (DOCV número 5782, d'11 de juny de 2008).  
La mencionada Orde establix en l'article 4.2 que la conselleria competent en matèria d'Educació garantirà que, a la finalització del primer curs de l'educació secundària obligatòria, les mares, els pares, tutors o tutores puguen manifestar la voluntat que els seus fills opten per una de les dues opcions possibles de cursar la matèria Educació per a la ciutadania i els drets humans en 2n curs de l'etapa; així mateix, es compromet a facilitar amb suficient antelació als centres un model de document en què les famílies hauran de manifestar la seua voluntat de cursar una o altra opció.  
Amb la finalitat de fer efectiu el dit mandat i, en virtut de les competències que m'atribuïx el Decret 118/2007, de 27 de juliol, del Consell, pel que s'aprova el Reglament Orgànic i Funcional de la conselleria d'Educació; així com per l'Orde de 29 de febrer de 2008, de la conselleria d'Educació, de Desplegament Del Reglament Orgànic i Funcional del dit departament, resolc:  
Apartat Únic  
Autoritzar el model que es contempla en l'annex Únic d'esta resolució. Els centres docents hauran de posar a disposició dels pares, mares o tutors legals de l'alumnat que curse l'any acadèmic 2008-2009 el segon curs de l'Educació Secundària Obligatòria, el model que figura en l'annex Únic d'esta resolució perquè manifesten l'opció sol·licitada per a la impartició de la matèria Educació per a la ciutadania i els drets humans.  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de la data següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 12 de juny de 2008.- El director general d'Ordenació i Centres Docents: Francisco Baila Herrera  
ANNEX ÚNIC  
NOM DE L'ALUMNE O ALUMNA:........................  
CURS: 2n ESO  
CENTRE:..................................................................  
ANY ACADÈMIC:...................................................  
NOM DEL PARE, MARE O TUTOR:.....................  
EDUCACIÓ PER A LA CIUTADANIA   
I ELS DRETS HUMANS  
  
Lloc i data: ..........................................................  
Firma:...................................................................  
\*Article 2. Característiques generals  
1. La matèria Educació per a la ciutadania i els drets humans s'organitzarà en segon curs de l'educació secundària obligatòria de dos maneres diferents:   
a) Opció A, que consistirà en el desenrotllament del currículum de la matèria per part del professor o professora.  
b) Opció B, que consistirà en la realització d'un treball amb un enfocament transversal de, com a mínim, una periodicitat trimestral sobre els continguts de la matèria que preveu l'annex del Decret 112/2007, de 20 de juliol, del Consell, pel qual s'establix el currículum de l'educació secundària obligatòria a la Comunitat Valenciana. Cada un dels treballs s'elaborarà individualment al llarg del curs acadèmic i es podran utilitzar com a recursos didàctics complementaris aquells materials editats per a esta matèria amb un tractament transversal. En este sentit, la conselleria competent en matèria d'educació garantirà que cada un dels alumnes o de les alumnes que trien esta opció dispose d'un text -elegit amb el consentiment de la família o de qui exercisca la pàtria potestat o tutela del menor-, que permeta accedir a cada un dels continguts de la matèria del mencionat decret. Correspondrà al mateix alumne o alumna, amb el consentiment de la seua família o de qui exercisca la pàtria potestat o tutela del menor, l'elecció de cada un dels temes del treball en els termes establits en la present norma.